CELEX: C2006/036/52
Language: et
Date: 2006-02-11 00:00:00
Title: Kohtuasi C-443/05 P: Apellatsioonkaebus, mille Common Market Fertilizers SA (CMF) esitas  14. detsembril 2005  Euroopa Ühenduste Esimese Astme Kohtu (esimene koda laiendatud koosseisus)  27. septembri 2005.  aasta otsuse peale liidetud kohtuasjades T-134/03 ja T-135/03: Common Market Fertilizers SA (CMF)  versus  Euroopa Ühenduste Komisjon

11.2.2006   
            
            
               ET
            
            
               Euroopa Liidu Teataja
            
            
               C 36/26
            
         Apellatsioonkaebus, mille Common Market Fertilizers SA (CMF) esitas 14. detsembril 2005 Euroopa Ühenduste Esimese Astme Kohtu (esimene koda laiendatud koosseisus) 27. septembri 2005. aasta otsuse peale liidetud kohtuasjades T-134/03 ja T-135/03: Common Market Fertilizers SA (CMF) versus Euroopa Ühenduste Komisjon
   (Kohtuasi C-443/05 P)
   (2006/C 36/52)
   Kohtumenetluse keel: prantsuse
   Common Market Fertilizers SA (CMF) esitas 14. detsembril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (esimene koda laiendatud koosseisus) 27. septembri 2005. aasta otsuse peale liidetud kohtuasjades T-134/03 ja T-135/03: Common Market Fertilizers SA (CMF) versus Euroopa Ühenduste Komisjon. Apellatsioonkaebuse esitaja esindajad on advokaadid A. Sutton ja N. Flandin.
   Apellatsioonkaebuse esitaja palub Euroopa Kohtul:
   
               —
            
            
               tühistada Esimese Astme Kohtu otsus tervikuna;
            
         
               —
            
            
               rahuldada kõik nõuded, mida ta esitas Esimese Astme Kohtus;
            
         
               —
            
            
               mõista komisjonilt välja nii apellatsioonimenetluse kulud kui ka Esimese Astme Kohtu menetluse kulud.
            
         Väited ja peamised argumendid
   Tühistamisnõude toetuseks viitab apellatsioonkaebuse esitaja neljale Esimese Astme Kohtu tehtud õiguslikule veale, mis seisnesid järgmises:
   
               —
            
            
               õigusliku raamistiku mittetäielik esitamine, mille tulemusel tõlgendati vääralt määrust nr 3319/94 (1) erimaksu määramiseks nõutavate tingimuste osas ning konsulteeritud komitee olemuse väär tõlgendamine;
            
         
               —
            
            
               faktide mittetäielik esitamine, mille tulemusel moonutati fakte, ning määruse nr 3319/94 väär kohaldamine arve kaudse esitamise olukorra osas;
            
         
               —
            
            
               olulise menetlusnormi rikkumise väär tõlgendamine, eelkõige konsulteeritud komitee õigusliku olemuse osas ning
            
         
               —
            
            
               ühenduse tolliseadustiku (2) artikli 239 kohaldamistingimuste väär tõlgendamine, eelkõige ilmse hooletuse puudumise tingimuse kohaldamise osas.
            
         
      (1)  Nõukogu 22. detsembri 1994. aasta määrus (EÜ) nr 3319/94, millega kehtestatakse lõplik dumpinguvastane tollimaks sellisest maksust mittevabastatud äriühingute poolt eksporditava Bulgaariast ja Poolast pärineva karbamiidi ja ammooniumnitraadi lahuse impordi suhtes ja nõutakse lõplikult sisse ajutine tollimaks (EÜT L 350, lk 20).
   
      (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1).